अब आप भी सोच रहे होंगे कि आखिर जागरण के कौन सूरमा हैं. तो अब आपको ज्‍यादा इंतजार नहीं कराते हैं. इस बर्थडे ब्‍वाय का नाम है दिनेश दिनकर. जनाब दैनिक जागरण, मेरठ में सिटी चीफ हैं. सिटी में इनकी बढि़या पकड़ है. जनाब पचास पार हैं. अब जन्‍मदिन के दौरान निकाय चुनाव आ गया या चुनाव के दौरान जन्‍मदिन आ गया यह तो बाद में समझने समझाने वाली बात है, पर जन्‍मदिन तो था ही. इस जन्‍मदिन की तैयारी भी इन्‍होंने बड़ी ही गुपचुप ढंग से की. पर सूंघने वाले सूंघ ही लिए और जनाब की पोल खुल गई. और चर्चा हनुमानजी की पूंछ की तरह लगातार लंबी होती चली गई.